Roberto Boninsenya

Roberto Boninsenya (; ) — İtaliyalı keçmiş futbolçu, hücumçu. İki dəfə İtaliya çempionatının bombardiri olub.

 Karyera 
Roberto Boninsenya 13 noyabr 1943-cü ildə Mantovada anadan olub.

"İnter" klubunun yetirməsi olan Roberto karyerasına, "İnter"in baş məşqçisi Elenio Herrera tərəfindən "rədd edildikdən" sonra 1963-cü ildə "Prato" klubunda başlayır. "Prato"dan sonra Roberto "Potenza" klubuna keçir. Ancaq burada əsas heyətdə möhkəmlənə bilməyərək, heyətdəki yerini Silvino Bercellinoya uduzur.

Daha sonra "Vareze" klubuna keçir. Burada bir mövsüm keçirdikdən sonra,1966-cı ildə bir çox istedadlı gənc oyunçuların yığıldığı "Kalyari" klubuna keçir. Roberto burada Luici Riva ilə birlikdə hücumda çıxış edir. Bu iki futbolçunun oyunu bir yerdə mox gözəl alınır. Növbəti mövsümdə Boninsenya İtaliya millisinə çağrılır və 18 noyabr 1967-ci ildə İsveçrə ilə oyunda İtaliya milli komandasında debüt edir. Ancaq eyni ildə A Seriyasıda Roberto keçmiş klubu "Vareze" ilə oyunda etdiyi intizamsızlığa görə 11 oyunluq cəza alır. Məhz bu cəza səbəbindən oyunçunu 1968-ci ildə təşkil edilən və İtaliyalıların ilk dəfə qatıldığı Avropa çempionatından kənarda qalmasına səbəb olur. Diskvalifikasiya dövründə, 11 qol vurduğu Amerikanın "Çikaqo Mustanqs" klubuna icarəyə verilir və burada 9 oyunu keçirdir. Roberto "Kalyari"də 3 mövsüm keçirdikdən sorna yetirməsi olduğu "İnter"ə keçir.

1969–1970 mövsümündə Roberto "İnter" ilə uğurlu mövsüm keçirib çempionatda 2-ci yeri tutur və yalnız Robertonun keçmiş klubu "Kalyari" Milan komandasını qabaqlayır. Bu mövsümdə Roberto özü 13 qol vuraraq çempionatın bombardirləri arasında 4-cü yeri tutdu.

1970-ci ildə Roberto, İtaliya milli komandasının tərkibində Meksikadakı Dünya Kubokuna gedir və burada "Kalyari"də hücum ortağı olmuş Cici Riva ilə əla "tandem" qurur. Dünya Kubokundan sonrakı mövsümdə Roberto iki titul qazandı: "İnter"lə İtaliya çempionu oldu və milli çempionatda 24 qol ilə bombardir olur. 1976-cı ildə "İnter" 33 yaşlı Robertonu "Yuventus" klubunun oyunçusu Anastazi ilə dəyişir.

"Yuventus"un heyətində Roberto 29 avqust 1976-cı ildə "Montsa" ilə 1: 1 hesabı ilə bitən İtaliya çempionatı oyununda debüt etdi. "Qoca Sinyora" ilə Boninsenya ardıcıl iki İtaliya çempionluğu və 1977-ci ildə UEFA kubokunu qazanır. Bundan sonra Roberto, B Seriyasında yarışan "Verona" klubuna keçir və karyerasını orda bitirir.

Futbol karyerasını başa vurduqdan sonra Roberto məşqçi kimi müxtəlif klublarda çalışır.

 Titullar 

 Komanda 
 İtaliya çempionu: 1971, 1977, 1978
 UEFA Kubokunun qalibi: 1977
 İtaliya Kubokunun qalibi: 1979

 Şəxsi 
 İtaliya çempionatının bombardiri: 1971 (24 qol), 1972 (22 qol)
 İtaliya Kubokunun ən yaxşı bombardiri: 1972 (8 qol)

 İstinad 

 Xarici keçidlər 

 Footballplayers.ru saytında profil 
 Myjuve.it saytında profil
 İnterfc.it saytında profil
 Calciatori-online.com saytındakı məqalə
 Altervista.org saytında məqalə 

Kateqoriya:Futbol hücumçuları
Kateqoriya:İtaliya futbolçuları
Kateqoriya:İtaliya milli futbol komandasının oyunçuları
Kateqoriya:İtaliya futbol məşqçiləri
Kateqoriya:İnter Milan FK oyunçuları
Kateqoriya:Yuventus FK oyunçuları
Kateqoriya:Prato FK oyunçuları
Kateqoriya:Kalyari FK oyunçuları
Kateqoriya:Mantova FK oyunçuları
Kateqoriya:Vareze FK oyunçuları
Kateqoriya:Ellas Verona FK oyunçuları
Kateqoriya:İtaliya A Seriyası oyunçuları
Kateqoriya:İtaliya B Seriyası oyunçuları
Kateqoriya:UEFA Kubokunun qalib oyunçuları
Kateqoriya:1970 FİFA Dünya Kuboku oyunçuları
Kateqoriya:1974 FİFA Dünya Kuboku oyunçuları